CELEX: 31969R0019
Language: el
Date: 1968-12-20 00:00:00
Title: Κανονισμός (ΕΟΚ) αριθ. 19/69 του Συμβουλίου της 20ής Δεκεμβρίου 1968 περί του εκ των προτέρων καθορισμού της εισφοράς κατά την εισαγωγή ελαιολάδου

Avis juridique important

|

31969R0019

Κανονισμός (ΕΟΚ) αριθ. 19/69 του Συμβουλίου της 20ής Δεκεμβρίου 1968 περί του εκ των προτέρων καθορισμού της εισφοράς κατά την εισαγωγή ελαιολάδου  

Επίσημη Εφημερίδα αριθ. L 003 της 07/01/1969 σ. 0002 - 0003 Δανική ειδική έκδοση: Σειρά I Κεφάλαιο 1969(I) σ. 0005  Αγγλική ειδική έκδοση: Σειρά I Κεφάλαιο 1969(I) σ. 0005  Ελληνική ειδική έκδοση: Κεφάλαιο 03 τόμος 4 σ. 0061  Ισπανική ειδική έκδοση: Κεφάλαιο 03 τόμος 3 σ. 0050  Πορτογαλική ειδική έκδοση : Κεφάλαιο 03 τόμος 3 σ. 0050 

ΚΑΝΟΝΙΣΜΟΣ (ΕΟΚ) αριθ. 19/69 ΤΟΥ ΣΥΜΒΟΥΛΙΟΥ της 20ής Δεκεμβρίου 1968 περί του εκ των προτέρων καθορισμού της εισφοράς κατά την εισαγωγή ελαιολάδουΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών(1), όπως τροποποιήθηκε από τον κανονισμό (ΕΟΚ) αριθ. 2146/68(2), και ιδίως το άρθρο 16 παράγραφος 1,  τον κανονισμό αριθ. 162/66/ΕΟΚ του Συμβουλίου της 27ης Οκτωβρίου 1966 περί των συναλλαγών λιπαρών ουσιών μεταξύ της Κοινότητος και της Ελλάδος(3), και ιδίως το άρθρο 8,  την πρόταση της Επιτροπής,  Εκτιμώντας:  ότι το άρθρο 16 του κανονισμού αριθ. 136/66/ΕΟΚ προβλέπει τη δυνατότητα εκ των προτέρων καθορισμού της εισφοράς κατά την εισαγωγή ελαιολάδου και ότι εναπόκειται στο Συμβούλιο να καθορίσει τους όρους εφαρμογής της- ότι, λαμβάνοντας υπόψη τις εμπορικές συνήθειες της διεθνούς αγοράς του ελαιολάδου, η περίοδος του εκ των προτέρων καθορισμού δύναται να περιορισθεί σ' εκείνη η οποία είναι απαραίτητη προκειμένου οι ενδιαφερόμενοι να πραγματοποιούν τις εισαγωγές τους  γνωρίζοντας το κόστος του εισαγομένου προϊόντος- ότι, προκειμένου να καταστεί δυνατή η εκτίμηση του όγκου των αιτήσεων εκ των προτέρων καθορισμού για ενδεχόμενη εφαρμογή των μέτρων διασφαλίσεως, πρέπει να προβλεφθεί μία προθεσμία μεταξύ της καταθέσεως της αιτήσεως εκ των προτέρων καθορισμού και της  αποδοχής της- ότι, για να αποφευχθούν κερδοσκοπικές ενέργειες, οι οποίες δύνανται να προκύψουν εκ της διακυμάνσεως της εισφοράς, υπάρχει λόγος να προβλεφθεί η παροχή ασφαλείας προοριζομένης να εξασφαλίσει την πραγματοποίηση της εισαγωγής εντός της ταχθείσης  προθεσμίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Η εισφορά που εφαρμόζεται στα προϊόντα τα αναφερόμενα στο άρθρο 1 παράγραφος 2 τμήμα γ) του κανονισμού αριθ. 136/66/ΕΟΚ, η οποία ισχύει την ημέρα καταθέσεως της αιτήσεως για πιστοποιητικό εισαγωγής, προσαρμοζομένη συναρτήσει της τιμής κατωφλίου  που ισχύει την ημέρα της εισαγωγής, εφαρμόζεται, κατόπιν αιτήσεως του ενδιαφερομένου, υποβαλλομένης μαζί με την αίτηση για πιστοποιητικό, σε εισαγωγή που θα πραγματοποιηθεί το αργότερο την τριακοστή ημέρα από την έκδοση του πιστοποιητικού.  Με την επιφύλαξη της εφαρμογής των διατάξεων του άρθρου 20 του κανονισμού αριθ. 136/66/ΕΟΚ και του άρθρου 6 του κανονισμού αριθ. 162/66/ΕΟΚ, η αίτηση εκ των προτέρων καθορισμού της εισφοράς γίνεται δεκτή μετά την πάροδο προθεσμίας τριών εργασίμων ημερών  από την κατάθεση της αιτήσεως αυτής.   Άρθρο 2  Η αίτηση εκ των προτέρων καθορισμού της εισφοράς συνοδεύεται από την παροχή ασφαλείας, η οποία καταπίπτει ολικώς ή μερικώς, αν, εκτός περιπτώσεως ανωτέρας βίας, δεν πραγματοποιηθεί η εισαγωγή εντός της προθεσμίας που αναφέρεται στο άρθρο 1.   Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται μέχρι το τέλος της περιόδου εμπορίας 1968/1969.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 20 Δεκεμβρίου 1968.  Για το Συμβούλιο Ο Πρόεδρος V. LATTANZIO  (1) ΕΕ αριθ. 172 της 30.9.1966, σ. 3025/66.  (2) ΕΕ αριθ. Ν 314 της 31.12.1968, σ. 1.  (3) ΕΕ αριθ. 197 της 29.11.1966, σ. 3393/66.